text: ক্রিকেট খেলায় একজন খেলোয়াড় যখন ১০০ বা ততোধিক রান একটি ইনিংসে সংগ্রহ করেন তখন তা শতরান নামে অভিহিত করা হয়। ক্রিকেটের দীর্ঘতম সংস্করণ টেস্ট ক্রিকেট খেলায় প্রতি দল দুইটি ইনিংস খেলার সুযোগ পায়। একজন খেলোয়াড় টেস্টের উভয় ইনিংসে শতরান সংগ্রহ করলে ক্রিকেটবোদ্ধারা উক্ত বিষয়কে উল্লেখযোগ্য মাইলফলক হিসেবে আখ্যায়িত করেন। আয়ারল্যান্ড ও আফগানিস্তান ব্যতীত আন্তর্জাতিক ক্রিকেট কাউন্সিলের পূর্ণাঙ্গ সকল সদস্য টেস্টের উভয় ইনিংসে সেঞ্চুরি করার গৌরব অর্জন করেছে।
  
  টেস্ট ক্রিকেটের ইতিহাসের প্রথম খেলোয়াড় হিসেবে অস্ট্রেলিয়ার বিখ্যাত ক্রিকেটার ওয়ারেন বার্ডসলি উভয় ইনিংসে সেঞ্চুরি করার বিরল কৃতিত্বের অধিকারী হন। আগস্ট, ১৯০৯ সালে ইংল্যান্ডের বিপক্ষে তিনি ১৩৬ ও ১৩০ রানের ইনিংস খেলেছিলেন। তবে, ঐ খেলাটি ড্রয়ে পরিণত হয়েছিল। এরপর থেকে ৬৭জন খেলোয়াড় ৮৪বার এ কৃতিত্বের সাথে নিজেদেরকে জড়িত রাখেন। ১১জন খেলোয়াড় তাদের সমগ্র খেলোয়াড়ী জীবনে দুই বা ততোধিকবার টেস্টের উভয় ইনিংসে সেঞ্চুরি করেছেন। অন্যদিকে, ভারতের সুনীল গাভাস্কার এবং অস্ট্রেলিয়ার রিকি পন্টিং ও ডেভিড ওয়ার্নার তিনবার এ কৃতিত্ব গড়েন। ইংল্যান্ডের বিখ্যাত ক্রিকেট তারকা গ্রাহাম গুচ খেলার উভয় ইনিংসে সেঞ্চুরি করে সর্বমোট সর্বোচ্চ ৪৫৬ রানের রেকর্ড গড়েন। প্রথম ইনিংসে ৩৩৩ ও দ্বিতীয় ইনিংসে ১২৩ রান করে পুরুষদের টেস্ট খেলায় সর্বোচ্চ রান করে গিনিস রেকর্ড বুকে নাম লেখান। একমাত্র খেলোয়াড় হিসেবে শ্রীলঙ্কার বিখ্যাত ক্রিকেটার অরবিন্দ ডি সিলভা উভয় ইনিংসে শতরান করে অপরাজিত ছিলেন।
  
  নির্দেশিকা 
  
   ই১  খেলার ১ম ইনিংসে ব্যাটসম্যান কর্তৃক সংগৃহীত শতক
   ই২  খেলার ২য় ইনিংসে ব্যাটসম্যান কর্তৃক সংগৃহীত শতক
   *  ইনিংসের শেষ পর্যন্ত ব্যাটসম্যান অপরাজিত অবস্থায় মাঠ ত্যাগ করেন
   তারিখ  টেস্ট খেলার শুরুর তারিখ
   জয়  ব্যাটসম্যানের দল খেলায় জয়লাভ করে
   পরাজয়  ব্যাটসম্যানের দল খেলায় পরাজিত হয়েছিল
   ড্র  খেলাটি ড্রয়ে পরিণত হয়
  
  তালিকা
  
  পাদটীকা
  
  তথ্যসূত্র
  
  গ্রন্থপঞ্জী 
  
  বিষয়শ্রেণী:ক্রিকেটে শতরানের তালিকা
  বিষয়শ্রেণী:টেস্ট ক্রিকেটের রেকর্ডসমূহ
  বিষয়শ্রেণী:ক্রিকেট সেঞ্চুরিকারী
title: টেস্ট ক্রিকেটের উভয় ইনিংসে শতরানকারী ক্রিকেটারদের তালিকা